# Varnostna opozorila za akumulatorske svetilke

Preberite vsa varnostna opozorila in navodila. Neupoštevanje varnostnih napotkov in navodil lahko povzroči električni udar, požar in/ali hude poškodbe.

Vsa opozorila in napotke shranite za prihodnjo uporabo.

- Preberite in upoštevajte vsa varnostna opozorila in navodila, ki so priložena akumulatorski bateriji oz. električnemu orodju s priloženo akumulatorsko baterijo.

- Z akumulatorsko svetilko ravnajte previdno. Akumulatorska svetilka ustvarja toploto, ki poveča nevarnost požara in eksplozije.

- Z akumulatorsko svetilko ne delajte v okoljih, v katerih obstaja nevarnost eksplozije.

- Po samodejnem izklopu akumulatorske svetilke ne pritiskajte na stikalo za vklop/izklop. Akumulatorska baterija se lahko poškoduje. Pred ponovnim vklopom akumulatorske svetilke se prepričajte, da je akumulatorska baterija napolnjena in da je akumulatorska svetilka ohlajena.

- Uporabljajte le originalni pribor Bosch.

- Svetlobnega vira ni mogoče zamenjati. Če je svetlobni vir poškodovan, je treba zamenjati celotno akumulatorsko svetilko.

- Pred izvajanjem kakršnih koli del na akumulatorski svetilki (npr. pred namestitvijo, vzdrževanjem itd.), transportom ali skladiščenjem akumulatorske svetilke, iz nje odstranite akumulatorsko baterijo. Pri nenamernem aktiviranju stikala za vklop/izklop obstaja nevarnost telesnih poškodb.

- Svetlobnega žarka ne usmerjajte na osebe ali živali in ne glejte v svetlobni žarek, tudi ne iz večje razdalje.

- Akumulatorske svetilke ne uporabljajte v cestnem prometu. Osvetljevanje z akumulatorsko svetilko v cestnem prometu ni dovoljeno.

Vedno poskrbite za minimalno razdaljo med akumulatorsko svetilko in površinami/predmeti, ki jih obsevate. Če razdalja ni dovolj velika, se lahko osvetljeni predmeti pregrejejo.

| POZOR! Ne glejte dalj časa v svetlobni žarek. Optični žarek lahko škoduje vašim očem.

- Ko je akumulatorska svetilka vklopljena, ne prekrijte glave svetilke. Glava svetilke se med uporabo segreje in lahko povzroči opekline, če se ta vročina zbere na enem mestu.

- Če je akumulatorska baterija poškodovana ali če jo nepravilno uporabljate, lahko iz nje uhajajo pare. Akumulatorska baterija se lahko vname ali eksplodira. Poskrbite za dovod svežega zraka in se v primeru težav obrnite na zdravnika. Pare lahko povzročijo draženje dihalnih poti.

- V primeru napačne uporabe ali poškodovane akumulatorske baterije lahko iz akumulatorske baterije izteče tekočina. Izogibajte se stiku z njo. Pri naključnem stiku prizadeto mesto izperite z vodo. Če pride tekočina v oko, poleg tega poiščite tudi zdravniško pomoč. Iztekajoča aku‌mulatorska tekočina lahko povzroči draženje kože ali opekline.

- Koničasti predmeti, kot so na primer žeblji ali izvijači, in zunanji vplivi lahko poškodujejo akumulatorsko baterijo. Pojavi se lahko kratek stik, zaradi katerega lahko akumulatorska baterija zgori, se osmodi, pregreje ali eksplodira.

- Akumulatorska baterija, ki je ne uporabljate, ne sme priti v stik s pisarniškimi sponkami, kovanci, ključi, žeblji, vijaki in drugi‌mi manjšimi kovinskimi predmeti, ki bi lahko povzročili premostitev kontaktov. Kratek stik med akumulatorskimi kontakti lahko povzroči opekline ali požar.

- Akumulatorske baterije ne odpirajte. Nevarnost kratkega stika.

| Akumulatorsko baterijo zaščitite pred vročino, npr. tudi pred neposredno sončno svetlobo, ognjem, umazanijo, vodo in vlago. Obstaja nevarnost eksplozije in kratkega stika.

- Akumulatorske baterije polnite samo s polnilniki, ki jih priporoča proizvajalec. Polnilnik, ki je namenjen določeni vrsti akumulatorskih baterij, se lahko vname, če ga uporabljate za polnjenje drugačnih akumulatorskih baterij.

- Uporabljajte akumulatorsko baterijo samo v proizvajalčevih izdelkih. Le tako je akumulatorska baterija zaščitena pred nevarno preobremenitvijo.

OPOZORILO

Gumbne baterije hranite zunaj dosega otrok. Gumbne baterije so nevarne.

- Gumbnih baterij ne smete nikoli pogoltniti ali vstavljati v druge telesne odprtine. Če sumite, da je nekdo pogoltnil gumbno baterijo ali jo vstavil v druge telesne odprtine, takoj poiščite zdravniško pomoč. Zaužitje gumbne baterije lahko v 2 urah povzroči resne notranje razjede in smrt.

- Pri menjavi gumbne baterije pazite, da boste novo pravilno namestili. Obstaja nevarnost eksplozije.

- Uporabljajte samo gumbne baterije, ki so navedene v teh navodilih za uporabo. Ne uporabljajte drugih gumbnih baterij ali kakršnih koli drugih virov napajanja.

- Ne poskušajte ponovno napolniti praznih gumbnih baterij in pazite, da ne povzročite kratkega stika. Gumbna baterija se lahko razlije, eksplodira, zagori in poškoduje osebe.

- Izpraznjene gumbne baterije pravilno odstranite in zavrzite. Izpraznjene gumbne baterije se lahko razlijejo in poškodujejo izdelek ali osebe.

- Poskrbite, da se gumbna baterija ne bo pregrela ter je ne približujte ognju. Gumbna baterija se lahko razlije, eksplodira, zagori in poškoduje osebe.

- Gumbne baterije ne poškodujte in ne razstavljajte. Gumbna baterija se lahko razlije, eksplodira, zagori in poškoduje osebe.

- Preprečite stik poškodovane gumbne baterije z vodo. Litij, ki izhaja iz baterije, lahko reagira z vodikom in povzroči požar ali eksplozijo ter lahko poškoduje osebe.

- Akumulatorske svetilke ne uporabljajte, če predala za baterije ni mogoče zapreti. Odstranite gumbno baterijo in poskrbite za popravilo akumulatorske svetilke.

- Poskrbite, da se akumulatorske lučke ne uporablja nenadzorovano in/ali brez dovoljenja prek povezave Bluetooth®. Dodelite PIN-številko s pomočjo aplikacije Bosch.

- Akumulatorska lučka je opremljena z vmesnikom za radijsko povezavo. Upoštevajte lokalne omejitve uporabe, npr. v letalih ali v bolnišnicah.

- Izklopite vmesnik npr. med transportom. Za izklop vmesnika odstranite gumbno in akumulatorsko baterijo.

- Pred vklopom akumulatorske svetilke se z Boschevo aplikacijo prepričajte, da je akumulatorska svetilka v njenem dosegu in da upoštevate vse potrebne varnostne ukrepe.

- Preprečite nabiranje prahu na delovnem mestu. Prah se lahko hitro vname.

- Akumulatorske svetilke, ki jih ne uporabljate, hranite zunaj dosega otrok. Osebam, ki akumulatorske svetilke še niso uporabljale, je ne poznajo ali niso prebrale teh navodil za uporabo, akumulatorske svetilke ne dovolite uporabljati. Akumulatorske svetilke so nevarne, če jih uporabljajo neizkušene osebe.

- Za prenašanje in nastavitev akumulatorske svetilke uporabljajte samo ročaj. Hladilnik se lahko med delovanjem segreje.

Besedna znamka Bluetooth® ter simboli (logotipi) so registrirane blagovne znamke in last družbe Bluetooth SIG, Inc. Družba Robert Bosch Power Tools GmbH besedno znamko/simbole uporablja na podlagi licence.