# Bezpečnostné upozornenia pre používanie akumulátorových svietidiel

Prečítajte si všetky bezpečnostné upozornenia a pokyny. Nedodržiavanie bezpečnostných upozornení a pokynov môže zapríčiniť úraz elektrickým prúdom, požiar a/alebo ťažké poranenia.

Všetky bezpečnostné upozornenia a pokyny starostlivo uschovajte na budúce použitie.

- Prečítajte si a dodržiavajte všetky bezpečnostné upozornenia a pokyny priložené k akumulátoru alebo elektrickému náradiu, s ktorým bol akumulátor dodaný.

- S akumulátorovým svietidlom zaobchádzajte starostlivo. Akumulátorové svietidlo vyvíja teplo, ktoré vedie k zvýšenému nebezpečenstvu požiaru a výbuchu.

- S akumulátorovým svietidlom nepracujte v prostredí s nebezpečenstvom výbuchu.

- Po automatickom vypnutí akumulátorového svietidla už ďalej nestláčajte vypínač. Aku‌mu‌látor by sa mohol poškodiť. Než akumulátorové svietidlo znova zapnete, zaistite, aby bol nabitý akumulátor a akumulátorové svietidlo vychladlo.

- Používajte iba originálne príslušenstvo Bosch.

- Svetelný zdroj sa nedá vymeniť. Keď je svetelný zdroj chybný, musí sa vymeniť celé akumulátorové svietidlo.

- Pred všetkými prácami na akumulátorovom svietidle (napríklad montáž, údržba atď.), ako aj pri jeho preprave a uskladnení vyberte akumulátor zo svietidla. V prípade neúmyselného aktivovania vypínača hrozí nebezpečenstvo poranenia.

- Nesmerujte laserový lúč na osoby ani na zvieratá, ani sa nepozerajte do laserového lúča, dokonca ani z väčšej vzdialenosti.

- Akumulátorové svietidlo nepoužívajte v cestnej premávke. Akumulátorové svietidlo nie je schválené na osvetľovanie v cestnej premávke.

Dodržiavajte minimálnu vzdialenosť akumulátorového svietidla od všetkých osvetľovaných povrchov a predmetov. Pri nedodržaní tejto vzdialenosti sa môžu osvetlené predmety prehrievať.

| POZOR! Nepozerajte dlhší čas do svetelného lúča. Optické žiarenie by mohlo spôsobiť poškodenie zraku.

- Nezakrývajte hornú časť svietidla počas prevádzky akumulátorového svietidla. Horná časť svietidla sa počas prevádzky zahrieva a môže zapríčiniť vznik popálenín, ak sa toto teplo nahromadí.

- Po poškodení akumulátora alebo v prípade neodborného používania môžu z akumulátora vystupovať škodlivé výpary. Akumulátor môže horieť alebo vybuchnúť. Zabezpečte prívod čerstvého vzduchu a v prípade ťažkostí vyhľadajte lekára. Tieto výpary môžu podráždiť dýchacie cesty.

- Pri nesprávnom používaní alebo poškodení akumulátora môže z neho vytekať kvapalina. Vyhýbajte sa kontaktu s touto kvapalinou. Po ná‌hodnom kontakte miesto opláchnite vo‌dou. Ak sa dostane kvapalina z aku‌mulá‌tora do kontaktu s očami, po výpla‌chu očí vyhľadajte lekára. Unikajúca kva‌pa‌lina z akumulátora môže mať za následok podráždenie pokožky alebo popáleniny.

- Špicatými predmetmi, ako napr. klince alebo skrutkovače alebo pôsobením vonkajšej sily môže dôjsť k poškodeniu akumulátora. Vo vnútri môže dôjsť ku skratu a akumulátor môže začať horieť, môže z neho unikať dym, môže vybuchnúť alebo sa prehriať.

- Nepoužívaný akumulátor neskladujte tak, aby mohol prísť do styku s kancelárskymi sponkami, mincami, kľúčmi, klincami, skrutkami alebo s inými drob‌nými kovovými predmetmi, ktoré by mohli spôsobiť premostenie kontaktov. Skrat medzi kontaktmi akumulátora môže mať za následok popálenie alebo vznik požiaru.

- Akumulátor neotvárajte. Hrozí ne‌bez‌pe‌čenstvo skratu.

| Chráňte akumulátor pred teplom, napr. aj pred trvalým slnečným žiarením, pred ohňom, špinou, vodou a vlhkosťou. Hrozí nebezpečenstvo výbuchu a skratu.

- Akumulátory nabíjajte len nabíjačkami odporúčanými výrobcom. Ak sa používa nabíjačka určená na nabíjanie určitého druhu akumulátorov na nabíjanie iných akumulátorov, hrozí nebezpečenstvo požiaru.

- Akumulátor používajte iba vo výrobkoch výrobcu. Len tak bude akumulátor chránený pred nebezpečným preťažením.

VÝSTRAHA

Zabezpečte, aby sa gombíková batéria nedostala do rúk deťom. Gombíkové batérie sú nebezpečné.

- Gombíkové batérie sa nesmú prehĺtať ani vkladať do iných telesných otvorov. V prípade podozrenia z prehltnutia gombíkovej batérie alebo jej zavedenia do iného telesného otvoru okamžite vyhľadajte lekársku pomoc. Prehltnutie gombíkovej batérie môže v priebehu 2 hodín viesť k vážnym vnútorným poleptaniam a smrti.

- Pri výmene gombíkovej batérie dbajte na to, aby výmena prebehla správne. Hrozí nebezpečenstvo výbuchu.

- Používajte iba gombíkové batérie uvedené v tomto návode na obsluhu. Nepoužívajte žiadne iné gombíkové batérie ani iné elektrické napájanie.

- Nepokúšajte sa nabíjať gombíkové batérie a neskratujte ich. Gombíková batéria sa môže stať netesnou, vybuchnúť, vznietiť sa a poraniť osoby.

- Vybité gombíkové batérie likvidujte v súlade s predpismi. Vybité gombíkové batérie sa môžu stať netesnými a poškodiť produkt alebo poraniť osoby.

- Gombíkovú batériu neprehrievajte a nehádžte do ohňa. Gombíková batéria sa môže stať netesnou, vybuchnúť, vznietiť sa a zraniť osoby.

- Gombíkovú batériu nepoškodzujte a nerozoberajte. Gombíková batéria sa môže stať netesnou, vybuchnúť, vznietiť sa a zraniť osoby.

- Zabráňte kontaktu poškodenej gombíkovej batérie s vodou. Unikajúce lítium môže pri kontakte s vodou zreagovať a uvoľniť vodík a spôsobiť požiar, výbuch alebo poranenie osôb.

- Akumulátorové svietidlo nepoužívajte, ak sa veko priehradky na batériu už nedá zatvoriť. V takom prípade odstráňte gombíkovú batériu a akumulátorové svietidlo dajte opraviť.

- Zabezpečte, aby sa akumulátorové svietidlo neúmyselne a/alebo nedovolene neovládalo prostredníctvom Bluetooth®. Zadajte PIN aplikáciou Bosch.

- Akumulátorové svietidlo je vybavené rádiovým rozhraním. Dodržiavajte lokálne prevádzkové obmedzenia, napríklad v lietadlách alebo nemocniciach.

- Deaktivujte rádiové rozhranie napr. pri preprave. Rádiové rozhranie vypnete odstránením gombíkovej batérie a akumulátora.

- Pred zapnutím akumulátorového svietidla pomocou aplikácie Bosch zaistite, aby bol zabezpečený vizuálny kontakt s akumulátorovým svietidlom a aby boli uskutočnené všetky bezpečnostné opatrenia.

- Zabráňte usadzovaniu a hromadeniu prachu na pracovisku. Prach sa môže ľahko zapáliť.

- Nepoužívané akumulátorové svietidlá uchovávajte mimo dosahu detí. Nedovoľte, aby akumulátorové svietidlo používali osoby, ktoré s ním nie sú oboznámené alebo ktoré si neprečítali tieto pokyny. Akumulátorové svietidlá sú nebezpečné vtedy, keď ho používajú neskúsené osoby.

- Na prenášanie a vyrovnanie akumulátorového svietidla používajte iba rukoväť na prenášanie. Chladič sa môže počas prevádzky zohriať.

Slovné značky Bluetooth® a tiež grafické znaky (logá) sú registrované značky a vlastníctvo Bluetooth SIG, Inc. Akékoľvek použitie týchto slovných značiek/grafických znakov zo strany Robert Bosch Power Tools GmbH je na základe licencie.