# Sikkerhedsinstrukser for akku-lamper

Læs alle sikkerhedsinstrukser og anvisninger. Overholdes sikkerhedsinstrukserne og anvisningerne ikke, er der risiko for elektrisk stød, brand og/eller alvorlige kvæstelser.

Opbevar alle advarselshenvisninger og instrukser til senere brug.

- Læs og overhold alle sikkerhedsinstrukser og anvisninger, der er vedlagt akkuen eller el-værktøjet, som akkuen blev leveret med.

- Håndter akku-lampen med omhu. Akku-lampen frembringer en kraftig varme, der medfører øget brand- og eksplosionsfare.

- Arbejd ikke med akku-lampen i eksplosionsfarlige omgivelser.

- Tryk ikke videre på start-stop-kontakten efter automatisk slukning af akku-lampen. Akkuen kan blive beskadiget. Sørg for, at akkuen er opladet, og at akku-lampen er afkølet, før du tænder den igen.

- Brug kun originalt Bosch-tilbehør.

- Lyskilden kan ikke udskiftes. Hvis lyskilden er defekt, skal hele akku-lampen udskiftes.

- Tag altid akkuen ud af akku-lampen før arbejde på akku-lampen (f.eks. montering, vedligeholdelse osv.) samt ved transport og opbevaring af denne. Utilsigtet aktivering af start-stop-kontakten er forbundet med kvæstelsesfare.

- Ret ikke lysstrålen mod personer eller dyr og ret ikke blikket ind i lysstrålen, heller ikke fra stor afstand.

- Brug ikke akku-lampen i trafikken. Akku-lampen er ikke godkendt som belysning i trafikken.

Overhold minimumsafstanden fra akku-lampen til alle oplyste overflader og genstande. Hvis minimumsafstanden ikke overholdes, kan de oplyste genstande blive overophedede.

| BEMÆRK! Se ikke ind i lysstrålen i længere tid. Den optiske stråling kan være skadelig for dine øjne.

- Tildæk ikke lampehovedet, mens akku-lampen er i brug. Lampehovedet opvarmes under brugen og kan forårsage forbrændinger, hvis denne varme ophobes.

- Beskadiges akkuen, eller bruges den forkert, kan der sive dampe ud. Akkuen kan antændes eller eksplodere. Tilfør frisk luft, og søg læge, hvis du føler dig utilpas. Dampene kan irritere luftvejene.

- Hvis akkuen anvendes forkert, eller den er beskadiget, kan der slippe brændbar væske ud af akkuen. Undgå at komme i kontakt med denne væske. Hvis det alligevel skulle ske, skal du skylle med vand. Søg læge, hvis du får væsken i øjnene. Akku-væske kan give hudirritation eller forbrændinger.

- Akkuen kan blive beskadiget af spidse genstande som f.eks. søm eller skruetrækkere eller ydre kraftpåvirkning. Der kan opstå indvendig kortslutning, så akkuen kan antændes, ryge, eksplodere eller overophedes.

- Ikke-benyttede akkuer må ikke komme i berøring med kontorclips, mønter, nøgler, søm, skruer eller andre små metalgenstande, da disse kan kortslutte kontakterne. En kortslutning mellem batteri-kontakterne øger risikoen for personskader i form af forbrændinger.

- Åbn ikke akkuen. Fare for kortslutning.

| Beskyt akkuen mod varme (f.eks. også mod varige solstråler, brand, snavs, vand og fugtighed). Der er risiko for eksplosion og kortslutning.

- Oplad kun akkuerne med ladere, der er anbefalet af fabrikanten. En lader, der er egnet til en bestemt type akkuer, må ikke benyttes med andre akkuer – brandfare.

- Brug kun akkuen i produkter fra producenten. Kun på denne måde beskyttes batteriet mod farlig overbelastning.

ADVARSEL

Sørg for, at knapcellebatteriet er utilgængeligt for børn. Knapceller er farlige.

- Knapceller må aldrig kommes i munden eller indføres i andre kropsåbninger. Hvis du har mistanke om, at knapcellebatteriet er blevet slugt eller ført ind i en anden kropsåbning, skal du straks søge læge. En slugt knapcelle kan inden for 2 timer forårsage alvorlige indre ætsninger og døden.

- Sørg ved udskiftning af knapceller for, at knapcellen udskiftes fagligt korrekt. Fare for eksplosion.

- Brug kun de knapceller , der er anført i denne driftsvejledning. Brug ikke andre knapceller eller en anden energiforsyning.

- Forsøg ikke at genoplade knapcellen, og kortslut ikke knapcellen. Knapcellen kan blive utæt, eksplodere, brænde og kvæste personer.

- Fjern og bortskaf afladede knapceller iht. reglerne. Afladede knapceller kan blive utætte og derved beskadige produktet eller kvæste personer.

- Lad ikke knapcellen blive overophedet, og kast den ikke i ilden. Knapcellen kan blive utæt, eksplodere, brænde og kvæste personer.

- Knapcellen må ikke beskadiges eller skilles ad. Knapcellen kan blive utæt, eksplodere, brænde og kvæste personer.

- En beskadiget knapcelle må ikke komme i kontakt med vand. Udslippende litium i forbindelse med vand kan danne brint og derved forårsage en brand, en eksplosion eller kvæstelse af personer.

- Fortsæt ikke med at benytte akku-lampen, hvis batteridækslet ikke længere kan lukkes, men fjern i givet fald knapcellen, og lad akku-lampen reparere.

- Sørg for, at akku-lampen ikke betjenes utilsigtet og/eller uden tilladelse via Bluetooth®. Tildel en PIN-kode med Bosch-applikationen.

- Akku-lampen er udstyret med et trådløst interface. Der kan være lokale driftsbegrænsninger i f.eks. fly eller på sygehuse.

- Deaktiver det trådløse interface f.eks. under transport. Du deaktiverer det trådløse interface ved at fjerne knapcellen og akkuen.

- Før du tænder akku-lampen med Bosch-applikationen skal du sikre, at der er frit udsyn til akku-lampen, og at du har truffet alle sikkerhedsforanstaltninger.

- Undgå at der samler sig støv på arbejdspladsen. Støv kan let antænde sig selv.

- Opbevar ubenyttede akku-lamper utilgængeligt for børn. Lad aldrig personer, der ikke er fortrolige med akku-lampen eller ikke har gennemlæst disse instrukser, benytte værktøjet/redskabet. Akku-lamper er farlige, hvis de benyttes af ukyndige personer.

- Brug kun bærehåndtaget til transport og indstilling af akku-lampen. Kølelegemet kan blive varmt under drift.

Navnet Bluetooth® og logoerne er registrerede varemærker tilhørende Bluetooth SIG, Inc. Enhver brug af dette navn/disse logoer, som Robert Bosch Power Tools GmbH foretager, sker på licens.