# Указания за безопасност за акумулаторни лампи

Прочетете внимателно всички указания и инструкции за безопасност. Пропуски при спазването на инструкциите за безопасност и указанията за работа могат да имат за последствие токов удар, пожар и/или тежки травми.

Съхранявайте тези указания на сигурно място.

- Моля, прочетете и спазвайте всички указания за безопасност и инструкции, които са приложени към акумулаторната батерия или електроинструмента, с който е доставена акумулаторната батерия.

- Внимателно боравете с акумулаторната лампа. Акумулаторната лампа генерира силна топлина, която води до увеличена опасност от пожар и експлозия.

- Не ползвайте акумулаторната лампа в среда с повишена опасност от експлозия.

- След автоматичното изключване на акумулаторната лампа не продължавайте да натискате пусковия прекъсвач. Акумулаторната батерия може да бъде повредена. Уверете се, че акумулаторната батерия е заредена и акумулаторната лампа се е охладила, преди да включвате отново акумулаторната лампа.

- Използвайте само оригинални Bosch принадлежности.

- Светлинният блок не може да се заменя. Ако светодиодният блок се повреди, трябва да бъде заменена цялата акумулаторна лампа.

- Преди всякакви дейности по акумулаторната лампа (напр. монтаж, поддръжка и др.), както и при транспорт и съхранение изваждайте акумулаторната бтаерия от акумулаторната лампа. Съществува опасност от нараняване при задействане на пусковия прекъсвач по невнимание.

- Не насочвайте светлинния лъч към хора или животни и не гледайте срещу него, също и от голямо разстояние.

- Не използвайте акумулаторната лампа в уличното движение. Акумулаторната лампа не е предназначена за осветяване на уличното движение.

Спазвайте минимално допустимото разстояние на акумулаторната лампа до всички осветявани повърхности и предмети. При по-малко разстояние осветяваните предмети могат да се прегреят.

| ВНИМАНИЕ! Не гледайте продъ‌лжи‌телно време в светлинния лъч. Оптичните лъчи могат да увредят очите Ви.

- Не покривайте главата на лампата, докато акумулаторната лампа е включена. По време на работа главата на лампата се нагрява и, ако топлината не се отделя, може да предизвика изгаряния.

- При повреждане и неправилна експлоа‌тация от акумулаторната батерия могат да се отделят пари. Акумулаторната батерия може да се запали или да експлодира. Погрижете се за добро проветряване и при оплаквания се обърнете към лекар. Парите могат да раздразнят дихателните пътища.

- При неправилно използване или повредена акуму‌ла‌торна батерия от нея може да изтече електролит. Избягвайте контакта с него. Ако въпреки това на кожата Ви попадне електролит, изплакнете място‌то обилно с вода. Ако електролит по‌падне в очите Ви, незабавно се обърне‌те за помощ към очен лекар. Електро‌литът може да предизвика изгаряния на кожата.

- Акумулаторната батерия може да бъде повредена от остри предмети, напр. пирони или отвертки, или от силни удари. Може да бъде предизвикано вътрешно късо съединение и акумулаторната батерия може да се запали, да запуши, да експлодира или да се прегрее.

- Предпазвайте неизползваните акуму‌латорни батерии от контакт с големи или малки метални предмети, напр. кламери, монети, ключове, пирони, винтове и др.п., тъй като те могат да предизвикат късо съединение. Последствията от късото съединение могат да бъдат изгаряния или пожар.

- Не отваряйте акумулаторната батерия. Съществува опасност от възникване на късо съединение.

| Предпазвайте акумулаторната батерия от високи температури, напр. вследствие на продължително излагане на директна слънчева светлина, огън, мръсотия, вода и овлажняване. Има опасност от експлозия и късо съединение.

- Зареждайте акумулаторните батерии само със зарядните устройства, които се препоръчват от производителя. Когато използвате зарядни устройства за зареждане на неподходящи акумулаторни батерии, съществува опасност от възникване на пожар.

- Използвайте акумулаторната батерия само в продукти на производителя. Само така тя е предпазена от опасно за нея претоварване.

ПРЕДУПРЕЖДЕНИЕ

Бутонни батерии не бива да попадат в ръцете на деца. Бутонните батерии са опасни.

- Бутонните батерии не бива никога да се гълтат или да се вкарват в други отвори на тялото. Ако има съмнение, че е била глътната бутонна батерия или е била вкарана в друг отвор на тялото, потърсете незабавно лекарска помощ. Гълтането на бутонна батерия може да предизвика тежки вътрешни увреждания и смърт в рамките на 2 часа.

- При смяна на бутонната батерия внимавайте за компетентното изпълнение на операцията. Съществува опасност от експлозия.

- Използвайте само бутонните батерии, посочени в това ръководство за експлоатация. Не използвайте други бутонни батерии или друг източник на ток.

- Не се опитвайте да презареждате бутонна батерия и не правете късо съединение между клемите й. Бутонната батерия може да протече, да експлодира, да се възпламени и да предизвика наранявания на хора.

- Изваждайте и изхвърляйте изхабени бутонни батерии съгласно предписанията. Изхабени бутонни батерии могат да протекат и да увредят продукта или да предизвикат наранявания.

- Не прегрявайте бутонни батерии и не ги хвърляйте в огън. Бутонната батерия може да протече, да експлодира, да се възпламени и да предизвика наранявания на хора.

- Внимавайте да не повредите бутонната батерия и не се опитвайте да я разглобявате. Бутонната батерия може да протече, да експлодира, да се възпламени и да предизвика наранявания на хора.

- Не допускайте повредена бутонна батерия да влиза в контакт с вода. При реакция на изтичащия литий с вода може да се отдели водород, вследствие на което да възникне пожар, експлозия или да бъдат предизвикани наранявания.

- Спрете да използвате акумулаторната лампа, ако капачето на отделението за батерии вече не може да се затваря, свалете бутонната батерия и осигурете ремонт на акумулаторната лампа.

- Уверете се, че акумулаторната лампа не се използва неволно и/или неразрешено през Bluetooth®. Дайте PIN с Bosch приложението.

- Акумулаторната лампа е снабдена с радио интерфейс. Трябва да се спазват евентуални ограничения, напр. в самолети или болници.

- Деактивирайте радио интерфейса напр. при транспорт. За изключване на радио интерфейса отстранете бутонната батерия и акумулаторната батерия.

- Преди включване на акумулаторната лампа през приложението на Бош се уверете, че има пряка видимост до акумулаторната лампа и че сте взели всички необходими предпазни мерки.

- Избягвайте натрупване на прах на работното място. Прахът може лесно да се самовъзпламени.

- Когато не използвате акумулаторните лампи, ги съхранявайте на недостъпно за деца място. Не допускайте с акумулаторната лампа да работят лица, които не са запознати с нея или не са прочели нейните инструкции. Акумулаторните лампи са опасни, когато се използват от неопитни лица.

- За носене и нивелиране на акумулаторната лампа използвайте само ръкохватката за носене. Охлаждащото тяло може да се загрее по време на работа.

Марката Bluetooth® и изображенията (логотата) са регистрирани марки и собственост на Bluetooth SIG, Inc. Всяка употреба на тази марка/изображения от Robert Bosch Power Tools GmbH става по лиценз.