# Upravljanje prek aplikacije

Akumulatorska svetilka je opremljena z modulom Bluetooth®, ki omogoča radijski prenos podatkov na določene prenosne naprave z vmesnikom Bluetooth® (npr.: pametni telefon, tablični računalnik).

Za upravljanje akumulatorske svetilke prek funkcije Bluetooth® potrebujete Boschevo aplikacijo „Bosch Toolbox“. Aplikacijo prenesite iz ustrezne spletne trgovine z aplikacijami (Apple App Store, Google Play Store).

Nato v aplikaciji izberete podmeni „My Tools“. Na prikazovalniku prenosne naprave se prikažejo vsi nadaljnji koraki za povezavo akumulatorske svetilke z napravo.

Ko je povezava s prenosno napravo vzpostavljena, so vam na voljo naslednje funkcije:

- Daljinsko upravljanje
- Časovno upravljanje
- Združevanje več akumulatorskih svetilk v eno skupino
- Nastavitev po meri
- Preverjanje stanja, izdaja varnostnih opozoril
- Splošne informacije in nastavitve
- Upravljanje